
    OLAINES NOVADA PAŠVALDĪBAS DOME

                        Zemgales iela 33, Olaine, Olaines novads, LV-2114, tālrunis 20178620, 22318183,
                                                       e-pasts: pasts@olaine.lv, www.olaine.lv

	2026.gada 17.jūnijā


            Saistošie noteikumi Nr. SN7/2026
Olainē

Apstiprināti ar Olaines novada pašvaldības 

domes 2026. gada 17. jūnija sēdes lēmumu 

(6. prot., 3.2.p.)

Precizēti ar Olaines novada pašvaldības 

domes 2026. gada 29. jūlija sēdes lēmumu

(7. prot., 12.1.p.) un 2026. gada 30. septembra 

sēdes lēmumu (9. prot., 8.p.)

Grozījumi Olaines novada pašvaldības domes 2023. gada 23. augusta saistošajos noteikumos Nr. SN16/2023 “Par sociālajiem pakalpojumiem Olaines novadā”

Izdoti saskaņā ar Sociālo pakalpojumu un sociālās palīdzības likuma 3. panta  trešo daļu, 9. panta             1.2  daļu, Ministru kabineta 2003. gada 27. maija noteikumu Nr. 275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6. punktu
Izdarīt Olaines novada pašvaldības domes 2023. gada 23. augusta saistošajos noteikumos                      Nr. SN16/2023 “Par sociālajiem pakalpojumiem Olaines novadā” (“Latvijas Vēstnesis”, 2023, Nr.183, OP Nr. 2023/183.22) šādus grozījumus: 

1. Izteikt saistošo noteikumu izdošanas tiesisko pamatojumu šādā redakcijā:

“Izdoti saskaņā ar Sociālo pakalpojumu un sociālās palīdzības likuma  3. panta  trešo daļu,            9. panta 1.2 daļu, Ministru kabineta 2003. gada 27. maija noteikumu Nr. 275 "Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta" 6. punktu”

2. Izteikt saistošo noteikumu 5.1. apakšpunktu šādā redakcijā:

“5.1. kura ir deklarējusi savu pamata dzīvesvietu pašvaldības administratīvajā teritorijā, izņemot, ja persona pieprasa šo noteikumu 6.12.–6.14., 6.16., 6.19. un 6.20. apakšpunktā noteikto pakalpojumu;”.

3. Izteikt saistošo noteikumu 6.1., 6.2., 6.5. un 6.7. apakšpunktus šādā redakcijā:

“6.1. aprūpes mājās pakalpojumu pilngadīgām personām;

  6.2. aprūpes mājās pakalpojumu bērniem ar invaliditāti;”

“6.5. krīzes centra pakalpojumu;”

“6.7. dienas aprūpes centra pakalpojumu personām ar smagiem funkcionāliem traucējumiem;”

4. Saistošo noteikumu  6.8. apakšpunktā aiz  cipariem “6.8.” papildināt ar vārdu “sociālās”.
5. Saistošo noteikumu 6.10. apakšpunktā aiz vārda “psihologa/” papildināt ar vārdu “psihoterapeita”.

6. Svītrot saistošo noteikumu 6.14. apakšpunktā vārdu “punkta”.

7. Papildināt saistošos noteikumus ar 6.21., 6.22., 6.23., 6.24. un 6.25. apakšpunktiem šādā redakcijā:

         “6.21. sociālā mentora pakalpojumu;

   6.22. sociālās rehabilitācijas pakalpojumu personas dzīves vietā;

   6.23. grupu mājas (dzīvokļa) pakalpojumu;

   6.24. specializētās darbnīcas pakalpojumu;

   6.25. patversmes vai naktspatversmes pakalpojumu.”

8. Izteikt noteikumu III un IV nodaļu šādā redakcijā:

“III. Sociālo pakalpojumu pieprasīšanas un saņemšanas kārtība

7. Lai saņemtu pakalpojumu, persona vai tās likumiskais pārstāvis iesniedz iesniegumu un dokumentus saskaņā ar šiem noteikumiem un Ministru kabineta noteikto sociālo pakalpojumu saņemšanas kārtību.
8. Sociālais dienests 30 (trīsdesmit) dienu laikā pēc personas iesnieguma un visu nepieciešamo dokumentu saņemšanas tos izvērtē un atbilstoši normatīvo aktu nosacījumiem pieņem lēmumu par pakalpojuma piešķiršanu vai par personas uzņemšanu rindā pakalpojuma saņemšanai, par atteikumu piešķirt pakalpojumu vai par personas izslēgšanu no rindas, ja nav ievērotas šo noteikumu un normatīvajos aktos noteiktās prasības, un rakstiski informē personu par pieņemto lēmumu,  ja šajos noteikumos vai normatīvajos aktos par pakalpojumu saņemšanu nav noteikta cita kārtība.
9. Lai persona saņemtu 6.6. apakšpunktā minēto ilgstošas sociālās aprūpes un sociālās rehabilitācijas pakalpojumu, personai jābūt reģistrētai sociālā dienesta vienotajā ilgstošas sociālās aprūpes un sociālās rehabilitācijas pakalpojuma saņēmēju rindas reģistrā (turpmāk – rinda). Sociālais dienests pakalpojumu piešķir rindas kārtībā.
10. Sociālais dienests  piešķir pakalpojumu prioritārā kārtībā, neievērojot  9. punktā noteikto rindu, ja 6.6. apakšpunktā norādītais ilgstošas sociālās aprūpes un sociālās rehabilitācijas pakalpojums personai nepieciešams neatliekami, iestājoties krīzes apstākļiem (piemēram, personai bez dzīvesvietas vai  bez apgādniekiem, nepārvaramas varas apstākļu, ugunsgrēka, dzīvojamās telpas avārijas vai applūšanas, vardarbības, aprūpētāja nāves vai pēkšņas hospitalizācijas rezultātā), un ja tiek konstatēti smagi veselības traucējumi, kuru dēļ ir nepieciešama diennakts uzraudzība un aprūpe un to nevar nodrošināt citā veidā.
11. Persona pēc paziņojuma saņemšanas par 6.6. apakšpunktā minētā ilgstošas sociālās aprūpes un sociālās rehabilitācijas pakalpojuma rindas pienākšanu 10 (desmit) darba dienu laikā informē sociālo dienestu par pakalpojuma nepieciešamību vai iesniedz iesniegumu par atteikšanos no pakalpojuma. Persona, iesniedzot atbilstošo iesniegumu, var atlikt 6.6. apakšpunktā piešķirto pakalpojumu tikai vienu reizi līdz 6 (sešiem) mēnešiem, saglabājot rindas kārtu. Ja periodā līdz 6 (mēnešiem) sociālais dienests nav saņēmis personas iesniegumu par  atliktā pakalpojuma nepieciešamību, tiek pieņemts lēmums par pakalpojuma  atteikšanu. Persona var tikt atkārtoti reģistrēta rindā pēc jauna iesnieguma saņemšanas, nesaglabājot iepriekšējo rindas secību. 
11.1 Sociālais dienests piešķir un rindas kārtībā nodrošina ilgstošas sociālās aprūpes un sociālās rehabilitācijas pakalpojuma pieejamību, ievērojot šādu secību:

11.11. prioritāri pakalpojumu nodrošina sociālā dienesta aprūpes centrs;

11.12. ja sociālā dienesta aprūpes centrā nav pieejama brīva vieta, pakalpojumu nodrošina citi pakalpojuma sniedzēji, ar kuriem noslēgts pašvaldības pilnvarojuma līgums par vispārējas tautsaimnieciskas nozīmes pakalpojuma sniegšanu pašvaldības administratīvajā teritorijā;

11.13. ja pakalpojumu nevar nodrošināt 11.11. vai 11.12. apakšpunktā minētie pakalpojumu sniedzēji, pakalpojumu nodrošina citi pakalpojumu sniedzēji, kuri izraudzīti Publisko iepirkumu likuma noteiktajā kārtībā un ar kuriem sociālais dienests noslēdzis atbilstošus sadarbības vai deleģējuma līgumus.

11.2 Ja persona pieprasa šo noteikumu 6.6. apakšpunktā minēto ilgstošas sociālās aprūpes pakalpojumu,  lēmumu par pakalpojuma piešķiršanu un pakalpojuma apmaksas apmēru vai par atteikumu piešķirt pakalpojumu, izvērtējot  informāciju par pakalpojuma nepieciešamību, personas un apgādnieku materiālo stāvokli, sociālo situāciju un līdzdalības iespējām pakalpojuma apmaksā, 8.punkta noteiktajā termiņā pieņem sociālais dienests un rakstiski informē personu par pieņemto lēmumu.
11.3 Atbilstoši noteikumu 11.2 punktam, pēc lēmuma pieņemšanas sociālais dienests noslēdz līgumu ar personu un/vai tās apgādnieku/kiem, un ar pakalpojuma sniedzēju par pakalpojuma sniegšanu.

IV. Sociālo pakalpojumu finansēšanas un samaksas kārtība

12. Par šo noteikumu 6. punktā minētajiem pakalpojumiem maksā persona, cita fiziska vai juridiska persona un/vai pašvaldība saskaņā ar normatīvajos aktos un šajos saistošajos noteikumos noteikto kārtību.
13. Šo noteikumu 6.6. apakšpunktā minētā ilgstošas sociālās aprūpes pakalpojuma apmaksai pašvaldība var piešķirt līdzfinansējumu, ja izpildās nosacījumi:

13.1. persona pati vai tās apgādnieks ne mazāk kā 12 mēnešus pašvaldības administratīvajā teritorijā ir deklarējis savu dzīvesvietu;

13.2. persona ir reģistrēta rindā;

13.3. pašvaldības gadskārtējā budžeta ietvaros ir pieejamie līdzekļi.

13.1 Piešķirtais pašvaldības līdzfinansējums tiek izmantots 6.6. apakšpunktā minētā ilgstošas sociālās aprūpes pakalpojuma apmaksai un  tiek pārskaitīts tieši pakalpojuma sniedzējam.
  13.2 Persona, kura reģistrēta rindā 6.6. apakšpunktā minētā ilgstošas sociālās aprūpes pakalpojuma saņemšanai ir tiesīga saņemt pašvaldības līdzfinansējumu līdz 15,00 euro par diennakti pakalpojuma apmaksai 11.11. un 11.12. apakšpunktā norādītajā sociālās aprūpes iestādē.”
9. Papildināt noteikumu 18. punktu aiz vārda “nepārsniedz” ar vārdiem  “valsts noteikto”.

10.   Papildināt noteikumu 19.8. apakšpunktu aiz vārda “maldinājusi” ar vārdu “sociālo”.

11. Izteikt Noteikumu VI Nodaļas nosaukumu šādā redakcijā:

“VI. Aprūpes mājās pakalpojums bērniem ar invaliditāti”

12. Saistošo noteikumu 21.1. apakšpunktā aiz vārdiem “apjomā un” papildināt ar vārdu “sociālais”.

13.  Saistošo noteikumu 27.1. apakšpunktā aiz vārda “iesniedz ” papildināt ar vārdu “sociālajā”.

14. Saistošo  noteikumu 27.3. apakšpunktā aiz vārda “atbilstoši” papildināt ar vārdu “sociālā”.

15. Izteikt noteikumu 30. punktu šādā redakcijā:

“30. Pakalpojumu ir tiesīgs sniegt sociālo pakalpojumu sniedzēju reģistrā reģistrēts pakalpojumu sniedzējs.”

16. Izteikt noteikumu 32. punktu šādā redakcijā:
“32. Atelpas brīža pakalpojums nodrošina īslaicīgu diennakts sociālās aprūpes pakalpojumu  mājoklī vai institūcijā bērniem ar invaliditāti, kuriem ir VDEĀVK atzinums par īpašas kopšanas nepieciešamību, un personām ar I grupas invaliditāti, kā arī personām ar garīga rakstura traucējumiem, kurām ir noteikta II grupas invaliditāte, lai aprūpes procesā aizstātu mājsaimniecībā dzīvojošas personas to prombūtnes laikā.”

17.  Izteikt noteikumu VIII  un IX nodaļu šādā redakcijā: 
“VIII. Ilgstošas sociālās aprūpes un sociālās rehabilitācijas institūcijā pakalpojums bērniem
34. Pakalpojums nodrošina bērnam mājokli, diennakts sociālo aprūpi un sociālo rehabilitāciju, ja bērns vecuma vai veselības stāvokļa dēļ nespēj sevi aprūpēt.
35. Pamatojoties uz Olaines novada bāriņtiesas (turpmāk – bāriņtiesa) lēmumu, tiesības saņemt šo pakalpojumu ir bārenim un bez vecāku gādības palikušam bērnam līdz brīdim, kad var atgriezties ģimenē, vai, ja tas nav iespējams, līdz aizbildnības nodibināšanai, ievietošanai audžuģimenē vai nodošanai adopcijai, kā arī bērniem ar smagiem un ļoti smagiem funkcionāliem traucējumiem, pamatojoties uz vecāku lūgumu.   

35.1 Ilgstošas sociālās aprūpes un sociālās rehabilitācijas institūcijas pakalpojumu izņēmuma gadījumā līdz 24 (divdesmit četru) gadu vecumam var turpināt saņemt pilngadību sasniegušais bērns, kurš mācās kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības iestādē.
IX. Krīzes centra pakalpojums 

36. Krīzes centra pakalpojums ir pakalpojums krīzes situācijā nonākušām personām, kas nodrošina īslaicīgu diennakts uzturēšanos, aprūpi, sociālo rehabilitāciju un psiholoģisko palīdzību. Pakalpojumu nodrošina sociālais dienests, slēdzot līgumu ar pakalpojuma sniedzēju.
37. Krīzes centra pakalpojums ar izmitināšanu tiek nodrošināts personām, kas nonākuši krīzes situācijā. Krīzes centra pakalpojumu pilngadīgām personām sniedz pamatojoties uz personas iesnieguma un sociālā dienesta atzinumu. Ja persona vēršas krīzes centrā patstāvīgi, krīzes centrs nekavējoties, bet ne vēlāk kā nākamajā darba dienā pēc personas uzņemšanas krīzes centrā paziņo sociālajam dienestam par personas uzņemšanas faktu un sociālais dienests sagatavo atzinumu par pakalpojuma nepieciešamību. Pakalpojumu sniedzējs pieņem lēmumu par pakalpojuma nodrošināšanu, atbilstoši attiecīgās institūcijas dibinātāja noteiktajai kārtībai.

38.  Bērnam krīzes centra pakalpojums tiek nodrošināts, ja iestājies vismaz viens no šādiem nosacījumiem:

38.1. saņemts Valsts policijas rīkojums;

38.2. saņemts bāriņtiesas lēmums vai iesniegums;

38.3. sagatavots sociālā dienesta atzinums;

38.4. saņemts bērna lūgums, bērna likumiskā pārstāvja vai personas, kas konstatējusi, ka bērns ir palicis bez aprūpes, un pastāv augsts risks bērna drošībai un veselībai, iesniegums;

38.5. saņemts sociālā dienesta sadarbībā ar bāriņtiesu, atzinums, ka ir nepieciešams nodrošināt bērnam aprūpi pēc vecāku lūguma, ja vecāki veselības stāvokļa dēļ nespēj bērnu aprūpēt.

      38.1 Gadījumos, kad bērns krīzes centrā ievietots sakarā ar vecāka vai bērna likumiskā pārstāvja nespēju bērnu aprūpēt vecāka vai bērna likumiskā pārstāvja veselības stāvokļa dēļ, persona sociālajā dienestā iesniedz dokumentu, kas apliecina tās ārstēšanās nepieciešamību.”

18. Papildināt noteikumus ar 38.2 punktu šādā redakcijā:

“38.2 Īslaicīgas sociālās aprūpes un sociālās rehabilitācijas pakalpojumu līdz 60 (sešdesmit) dienām nodrošina sociālais dienests, slēdzot līgumu ar pakalpojuma sniedzēju.”
19. Izteikt noteikumu 39. punktu šādā redakcijā:

“39. Ilgstošas sociālās aprūpes un sociālās rehabilitācijas pakalpojumu sniedz sociālā dienesta aprūpes centrs un citi pakalpojumu sniedzēji, atbilstoši šo noteikumu 11.1 punktā noteiktajai secībai.”

20. Papildināt noteikumu 40. punktu aiz vārda “saņemt” ar vārdiem “39. punktā minēto pakalpojumu”.
21. Svītrot noteikumu 41. punktu.

22. Izteikt noteikumu XI nodaļu šādā redakcijā:

“XI. Dienas aprūpes centra pakalpojums personām ar smagiem funkcionāliem traucējumiem

42. Pakalpojumu sniedz sociālā dienesta dienas aprūpes centrā "Kastanis" vai cits pakalpojumu sniedzējs, ar kuru sociālais dienests noslēdzis līgumu.

43. Pakalpojuma mērķis ir dienas laikā personām sniegt sociālās aprūpes un sociālās rehabilitācijas pakalpojumus, sociālo prasmju attīstību, izglītošanu un brīvā laika pavadīšanas iespējas, veicinot sociālās funkcionēšanas spēju uzlabošanu un sekmējot fizisko, intelektuālo un psiholoģisko attīstību.

44. Tiesības saņemt pakalpojumu ir personām ar smagiem funkcionāliem traucējumiem.”

23. Saistošo noteikumu XII nodaļas nosaukumu aiz cipara “XII.” papildināt ar vārdu “Sociālās”.
24. Saistošo noteikumu 45. punktā aiz vārda “centrā”  papildināt ar vārdu ““Kastanis”“.

25. Izteikt noteikumu 50. punktu šādā redakcijā:

“50. Pakalpojums nodrošina personai vai ģimenei ar bērniem atbalstu un apmācību sociālo prasmju apgūšanā, bērnu aprūpē un audzināšanā, mājsaimniecības vadīšanā, lai atjaunotu vai uzlabotu ģimenes (personas) sociālās funkcionēšanas spējas, saskaņā ar individuāli izstrādātu sociālās rehabilitācijas plānu. Pakalpojumu sociālais dienests piešķir, izvērtējot personas vajadzības.”

26. Izteikt noteikumu 51.3. apakšpunktu šādā redakcijā:

“51.3. ģimenei (pilngadīgai personai) ar sociālās funkcionēšanas traucējumiem.”

27. Saistošo  noteikumu XIV nodaļas nosaukumu aiz vārda “Psihologa/” papildināt ar vārdu “psihoterapeita”.

28. Izteikt noteikumu 53. punktu šādā redakcijā:
“53. Sociālais dienests saskaņā ar sociālā darba speciālista izvērtējumu un nosūtījumu personai nodrošina līdz 10 (desmit) konsultācijām 12 (divpadsmit) mēnešu periodā no nosūtījuma datuma.”

29. Svītrot noteikumu 55. punktā vārdu “psihologa”.

30. Izteikt noteikumu 57.1. un 57.2. apakšpunktu šādā redakcijā:

“57.1. personai ar I un II grupas invaliditāti, bērnam ar invaliditāti un īpašas kopšanas indikāciju, kuras veselības stāvokļa dēļ nevar izmantot sabiedrisko transportu;
57.2. trūcīgas vai maznodrošinātas mājsaimniecības personai, kurai nav likumīgo apgādnieku un kura objektīvu apstākļu dēļ nevar izmantot sabiedrisko transportu, – ar sociālā darba speciālista izvērtējumu;”
31. Aizstāt noteikumu 58. punktā ciparu un vārdu “3 (trīs)” ar ciparu un vārdu “7 (septiņas)”.

32. Aizstāt noteikumu 59. punktā ciparu un vārdu “3 (trīs)” ar ciparu un vārdu “5 (piecām)”. 

33. Svītrot noteikumu 60. punktu.

34. Papildināt noteikumu 62. punktu aiz vārda “žāvēšanu” ar vārdu “sociālā”.

35. Svītrot noteikumu XVIII nodaļas nosaukumā vārdu “punkta”.

36. Papildināt noteikumus ar 75.1 punktu šādā redakcijā:

“751. Piešķirto pakalpojumu laika periodā no 16.maija līdz 14.oktobrim sociālais dienests var pārtraukt, pamatojoties uz sociālā darba speciālista situācijas izvērtējumu un sociālā dienesta lēmumu, ja persona vairāk par 3 (trīs) reizēm pārkāpj iekšējās kārtības noteikumus.”

37. Papildināt noteikumus ar XXIV1, XXIV2 , XXIV3 , XXIV4 un XXIV5  nodaļu šādā redakcijā:

“XXIV.1 Sociālā mentora pakalpojums 

95.1 Pakalpojumu nodrošina sociālais dienests vai cits pakalpojuma sniedzējs, ar kuru noslēgts līgums.

95.2 Pakalpojuma mērķis ir sniegt psihosociālu un praktisku atbalstu personai (jaunietim) pēc ārpusģimenes aprūpes beigšanās, lai veicinātu patstāvīgas dzīves prasmju attīstību, sociālo funkcionēšanu un integrāciju sabiedrībā.

95.3 Pakalpojumu personai piešķir, pamatojoties uz personas individuālo vajadzību izvērtējumu un izstrādāto atbalsta plānu, ko veic sociālais darbinieks, saskaņā ar normatīvajos aktos noteikto.  Pakalpojuma ietvaros persona saņem individuālu emocionālu un praktisku atbalstu, palīdzību sadzīves un sociālo prasmju attīstīšanā, atbalstu izglītības, nodarbinātības un mājokļa jautājumu risināšanā, motivēšanu patstāvīgas dzīves uzsākšanai, atbalstu sadarbībai ar valsts un pašvaldību institūcijām.

95.4 Tiesības saņemt pakalpojumu ir personām, kuras atradušās ārpusģimenes aprūpē:

95.41. līdz pilngadības sasniegšanai; 

95.42. līdz 21 gada vecuma sasniegšanai vai līdz 24 gadu vecuma sasniegšanai, ja persona turpina mācības vispārējās, profesionālās vai augstākās izglītības iestādē.

95.5 Pakalpojumu piešķir uz laiku līdz 12 mēnešiem ar iespēju pagarināt, nepārsniedzot normatīvajos aktos noteikto vecuma ierobežojumu.
XXIV.2 Sociālās rehabilitācijas pakalpojums personas dzīves vietā 

95.6 Pakalpojumu nodrošina sociālais dienests.

95.7 Pakalpojuma mērķis ir nodrošināt pakalpojumu (individuālais sociālais darbs ar klientu, specializēto darbnīcu pakalpojumi, krīzes centru, dienas aprūpes centru u.c. pakalpojumi)  pieejamību personas dzīvesvietā.

95.8 Pakalpojumu personai piešķir, pamatojoties uz personas individuālo vajadzību izvērtējumu un izstrādāto sociālās rehabilitācijas plānu, ko veic sociālais darbinieks, saskaņā ar normatīvajos aktos noteikto.  

        95.9 Tiesības saņemt pakalpojumu ir šādām personām:

95.91. bērniem ar uzvedības problēmām vai augstiem to attīstības riskiem;

95.92. ārpusģimenes aprūpē esošiem bērniem, kuri sasnieguši 16 gadu vecumu; 

95.93. personām, kuras atradās ārpusģimenes aprūpē līdz pilngadības sasniegšanai, un pēc pilngadības sasniegšanas uzturas pie tā paša vai cita ārpusģimenes aprūpes pakalpojumu sniedzēja līdz 21 gada vecuma sasniegšanai vai, ja mācās vispārējās izglītības  vai profesionālās izglītības iestādē vai studē augstākajā izglītības iestādē, tostarp koledžā, - līdz 24 gadu vecuma sasniegšanai.

95.94. pilngadīgām personām, kuras līdz adopcijas nodibināšanai ir atradušās ārpusģimenes aprūpē un attiecībā uz kurām tiesa ir atcēlusi adopciju līdz 21 gada vecuma sasniegšanai vai, ja tā mācās vispārējās izglītības vai profesionālās izglītības iestādē vai studē augstākajā izglītības iestādē, tostarp koledžā, - līdz 24 gadu vecuma sasniegšanai.

XXIV.3 Grupu mājas (dzīvokļa) pakalpojums

95.10 Grupu mājas (dzīvokļa) pakalpojums nodrošina mājokli un atbalstu sociālo problēmu risināšanā pilngadīgām personām ar garīga rakstura traucējumiem, kuru deklarētā dzīvesvieta ir Olaines novada pašvaldības administratīvajā teritorijā vai pēdējā deklarētā dzīvesvieta pirms sociālās rehabilitācijas pakalpojuma saņemšanas institūcijā bija Olaines novada pašvaldības administratīvā teritorijā un kurām ir objektīvas grūtības dzīvot patstāvīgi, bet nav nepieciešama atrašanās ilgstošas sociālās aprūpes un sociālās rehabilitācijas institūcijā.

95.11 Grupu mājas (dzīvokļa) pakalpojums ietver mājokli, personas pašaprūpes prasmju un sociālo prasmju uzturēšanu un korekciju, personiskā atbalsta sniegšanu darba meklējumos un sadzīves iemaņu apgūšanu un uzturēšanu, personas atbalstu, konsultācijas, informācijas sniegšanu, personīgo interešu un tiesību aizstāvēšanu,

sabiedrībai pieņemamu saskarsmes iemaņu apgūšanu.

95.12 Pakalpojumu nodrošina sociālais dienests, slēdzot līgumu ar pakalpojuma sniedzēju.

95.13 Tiesības saņemt pakalpojumu ir pilngadīgai personai, ja garīgās veselības traucējumu dēļ tai ir objektīvas grūtības patstāvīgi nodrošināt neatkarīgu dzīvi.

95.14 Ja persona pieprasa pakalpojumu, sociālais dienests:

95.141. veic personas vajadzību novērtējumu;

95.142. nosaka personas aprūpes līmeni;

95.143. pārbauda personas sniegto informāciju pašvaldības un valsts datu reģistros un nepieciešamības gadījumā, lai pieņemtu lēmumu, pieprasa papildu informāciju no citām institūcijām;

95.144. veic personas apsekošanu dzīvesvietā, ja tas nepieciešams lēmuma pieņemšanai;

95.145. pieņem lēmumu par personas tiesībām saņemt grupu mājas (dzīvokļa) pakalpojumu un par grupu mājas (dzīvokļa) pakalpojuma piešķiršanu.

95.15 Sociālais dienests ar personu vai tās likumisko pārstāvi un pakalpojuma sniedzēju slēdz līgumu par pakalpojuma saņemšanu un samaksas kārtību.
XXIV.4 Specializētās darbnīcas pakalpojums

95.16 Specializētās darbnīcas ir sociālās rehabilitācijas pakalpojums, kur speciāli pielāgotā darba telpā ar speciālistu atbalstu tiek veicinātas personu ar funkcionāliem traucējumiem nodarbinātībai nepieciešamās prasmes, kā arī attīstītas viņu sociālās un funkcionēšanas spējas. 

95.17 Sociālais dienests izskata personas iesniegumu, pārbauda sniegto informāciju pašvaldības un valsts datu reģistros, un, ja ir nepieciešams, pieprasa papildu informāciju no citām institūcijām.

95.18 Sociālais dienests pieņem lēmumu par pakalpojuma piešķiršanu vai par atteikumu piešķirt pakalpojumu.

95.19 Sociālais dienests pieņem lēmumu par atteikumu piešķirt pakalpojumu vai tā pārtraukšanu, ja:

95.191. tiek konstatēts, ka pakalpojums personai nav nepieciešams;

95.192. nepastāv vai ir zudis tiesisks pamats pakalpojuma saņemšanai;

95.193. persona rakstveidā atsakās saņemt pakalpojumu.

95.20 Sociālais dienests noslēdz ar personu vai tās likumisko pārstāvi līgumu par pakalpojuma sniegšanu, kurā tiek noteikta pakalpojuma sniegšanas kārtība.

95.21 Sociālais dienests pieņem lēmumu par pakalpojuma pārtraukšanu, informējot par to personu, ja persona sistemātiski neievēro noteikumu 9520.punktā minētā līguma nosacījumus.

95.22 Pakalpojums tiek finansēts no pašvaldības budžeta līdzekļiem.

XXIV.5 Patversmes vai naktspatversmes pakalpojums

       95.23 Patversmes un naktspatversmes pakalpojums nodrošina personai bez noteiktas dzīvesvietas vai krīzes situācijā nonākušai personai īslaicīgas uzturēšanās iespēju, personas pamatvajadzību nodrošināšanu, personiskās higiēnas iespējas un sociālā darba speciālista atbalstu.

        95.24 Tiesības saņemt pakalpojumu ir pilngadīgai personai bez noteiktas dzīvesvietas vai krīzes situācijā nonākušai pilngadīgai personai, kuras pēdējā deklarētā dzīvesvieta ir pašvaldības administratīvajā teritorijā.

        95.25 Pakalpojumu nodrošina sociālais dienests, slēdzot līgumu ar sociālo pakalpojumu sniedzēju reģistrā reģistrētu sociālo pakalpojumu sniedzēju. Normatīvajos aktos noteiktajā kārtībā pakalpojumu persona var saņemt, vēršoties  tieši pie pakalpojuma sniedzēja. 
      95.26  Pakalpojumu piešķir ar sociālā dienesta lēmumu, izņemot normatīvajos aktos noteiktos gadījumus, kad persona vēršas tieši pie pakalpojuma sniedzēja. 
       95.27 Pakalpojuma sniegšanas kārtību nosaka līgums ar pakalpojuma sniedzēju un pakalpojuma sniedzēja noteiktā iekšējā kārtība, ciktāl tā nav pretrunā normatīvajiem aktiem.

                  95.28  Pakalpojuma izmaksas sedz pašvaldība no pašvaldības budžeta līdzekļiem.”

Domes priekšsēdētājs                                   (paraksts)                                                      A.Bergs

Paskaidrojuma raksts
Olaines novada pašvaldības domes 2026. gada 17. jūnija saistošajiem noteikumiem Nr. SN7/2026 "Grozījumi Olaines novada pašvaldības domes 2023. gada 23. augusta saistošajos noteikumos             Nr. SN16/2023 “Par sociālajiem pakalpojumiem Olaines novadā””

Paskaidrojuma raksta sadaļa

Norādāmā informācija

1. Mērķis un nepieciešamības pamatojums

1.1. Saistošo noteikumu projekts “Grozījumi Olaines novada pašvaldības domes 2023. gada 23. augusta saistošajos noteikumos Nr. SN16/2023 “Par sociālajiem pakalpojumiem Olaines novadā”” (turpmāk – Saistošo noteikumu projekts) ir sagatavots ar mērķi paplašināt sociālo pakalpojumu klāstu, pilnveidot sociālo pakalpojumu piešķiršanas, organizēšanas un finansēšanas kārtību Olaines novadā, nodrošinot sociālo pakalpojumu pieejamību, efektīvāku pašvaldības resursu izmantošanu un sociālā atbalsta sistēmas atbilstību faktiskajām pašvaldības iedzīvotāju vajadzībām, Sociālo pakalpojumu un sociālās palīdzības likumam, kā arī Viedās administrācijas un reģionālās attīstības ministrijas 2026. gada 7. jūlija atzinumam                                 Nr. P-1-13-2/3105 “Par saistošajiem noteikumiem Nr.SN7/2026” un 2026.gada 10.septembra atzinumam Nr.P-1-13-1/4134 “Par precizētajiem saistošajiem noteikumiem Nr. 7/2026”.
1.2. Olaines novada pašvaldībā spēkā esošie Olaines novada pašvaldības domes 2023. gada 23. augusta saistošie noteikumi Nr. SN16/2023 “Par sociālajiem pakalpojumiem Olaines novadā” (turpmāk – Saistošie noteikumi) izdoti saskaņā ar Sociālo pakalpojumu un sociālās palīdzības likuma 3. panta trešo daļu, 9. panta 1.2 daļu un Ministru kabineta 2003. gada 27. maija noteikumu Nr. 275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6. punktu. 

Saistošie noteikumi nosaka Olaines novada pašvaldības sociālo pakalpojumu veidus, to piešķiršanas, saņemšanas un samaksas kārtību, kā arī sociālā dienesta kompetenci sociālo pakalpojumu organizēšanā. Ņemot vērā pienākumu pašvaldībām nodrošināt jaunus sociālo pakalpojumu veidus, sociālo pakalpojumu pieprasījuma pieaugumu, nepieciešamību precizēt sociālo pakalpojumu piešķiršanas nosacījumus un nodrošināt vienotu un pārskatāmu ilgstošas sociālās aprūpes pakalpojuma organizēšanas kārtību, nepieciešams pilnveidot esošo regulējumu. 

1.3. Saistošo noteikumu projekts paredz: 

. papildināt sociālo pakalpojumu veidus ar sociālā mentora pakalpojumu, sociālās rehabilitācijas pakalpojumu personas dzīves vietā, grupu mājas (dzīvokļa) pakalpojumu, specializētās darbnīcas pakalpojumu un patversmes vai naktspatversmes pakalpojumu;

. precizēt atsevišķu sociālo pakalpojumu saņēmēju loku, pakalpojuma apjomu, pieprasīšanas un saņemšanas kārtību, piešķiršanas nosacījumus; 

· noteikt vienotu ilgstošas sociālās aprūpes un sociālās rehabilitācijas pakalpojuma saņēmēju rindu; 

· noteikt prioritāro kārtību ilgstošas sociālās aprūpes pakalpojuma nodrošināšanai neatliekamos gadījumos; 

· noteikt ilgstošas sociālās aprūpes pakalpojuma sniedzēju secību; 

· noteikt pašvaldības līdzfinansējuma piešķiršanas kārtību ilgstošas sociālās aprūpes pakalpojuma apmaksai;  

· pilnveidot sociālo pakalpojumu administrēšanas un organizēšanas kārtību;

. redakcionālus precizējumus.

Saistošo noteikumu projektā ilgstošas sociālās aprūpes un sociālās rehabilitācijas pakalpojuma organizēšanai paredzēta vienota rindas sistēma, nosakot pakalpojuma piešķiršanas secību un sociālā dienesta tiesības prioritāri nodrošināt pakalpojumu pašvaldības sociālās aprūpes institūcijā, pēc tam sociālās aprūpes institūcijā, ar kuru noslēgts pašvaldības pilnvarojuma līgums par vispārējas tautsaimnieciskas nozīmes pakalpojuma sniegšanu pašvaldības administratīvajā teritorijā, un, nepieciešamības gadījumā, citās sociālās aprūpes institūcijās, kuras izraudzītas Publisko iepirkumu likuma noteiktajā kārtībā un ar kurām sociālais dienests noslēdzis atbilstošus sadarbības vai deleģējuma līgumus.
Saistošo noteikumu projektā tiek paredzēta iespēja personai saņemt pašvaldības līdzfinansējumu ilgstošas sociālās aprūpes un sociālās rehabilitācijas pakalpojuma apmaksai pašvaldības sociālās aprūpes institūcijā un sociālās aprūpes institūcijā, ar kuru pašvaldībai noslēgts pilnvarojuma līgums. 
Saistošo noteikumu projektā paredzēta iespēja sociālajam dienestam neatliekamos gadījumos piešķirt ilgstošas sociālās aprūpes un sociālās rehabilitācijas pakalpojumu prioritārā kārtībā ārpus rindas, ja persona nonākusi krīzes situācijā un nav iespējams nodrošināt nepieciešamo diennakts aprūpi citā veidā. Papildus tiek pilnveidota sociālo pakalpojumu pieejamība personām ar funkcionāliem traucējumiem, bērniem ar invaliditāti, jauniešiem pēc ārpusģimenes aprūpes, senioriem un citām sociālajam riskam pakļautām personu grupām.
1.4. Ņemot vērā iepriekš minēto, ir sagatavots Saistošo noteikumu projekts “Grozījumi Olaines novada pašvaldības domes 2023. gada 23. augusta saistošajos noteikumos Nr. SN16/2023 “Par sociālajiem pakalpojumiem Olaines novadā””.
2. Fiskālā ietekme uz pašvaldības budžetu

Saistošo noteikumu projekta īstenošana var radīt papildu izdevumus pašvaldības budžetā, kas saistīti ar jaunu sociālo pakalpojumu ieviešanu, sociālo pakalpojumu pieejamības paplašināšanu, ilgstošas sociālās aprūpes un sociālās rehabilitācijas pakalpojuma organizēšanu, pašvaldības līdzfinansējuma nodrošināšanu sociālās aprūpes pakalpojuma apmaksai, un esošo pakalpojumu pilnveidošanu.

Papildu finansējuma nepieciešamība būs atkarīga no:

· personu skaita, kurām tiks piešķirts ilgstošas sociālās aprūpes un
      sociālās rehabilitācijas pakalpojums; 

· personu skaita, kurām tiks piešķirts pašvaldības līdzfinansējums sociālās aprūpes pakalpojuma apmaksai; 

· sociālo pakalpojumu faktiskajām izmaksām; 

· pieprasījuma pēc jauniem sociālajiem pakalpojumiem. 

Saistošo noteikumu projektā paredzētā ilgstošas sociālās aprūpes pakalpojuma organizēšanas kārtība vienlaikus nodrošina efektīvāku pašvaldības sociālās aprūpes institūciju kapacitātes izmantošanu un racionālāku pašvaldības budžeta līdzekļu izlietojumu, prioritāri nodrošinot pakalpojumu pašvaldības sociālās aprūpes institūcijā, tad sociālās aprūpes institūcijā, ar kuru pašvaldībai noslēgts pilnvarojuma līgums, un tikai tad sekotu institūcijās, kuras izraudzītas Publisko iepirkumu likuma noteiktajā kārtībā un ar kurām sociālais dienests noslēdzis atbilstošus sadarbības vai deleģējuma līgumus.
Papildu finansējums sociālajiem pakalpojumiem tiks plānots pašvaldības budžeta ietvaros, izvērtējot sociālo pakalpojumu pieprasījumu un faktiskās izmaksas.
3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci

Sociālā ietekme – Saistošo noteikumu projekts palielina sociālo pakalpojumu veidus, pilnveido sociālo pakalpojumu pieejamību Olaines novada iedzīvotājiem, nodrošinot pārskatāmāku sociālo pakalpojumu piešķiršanas un organizēšanas kārtību, sociālo pakalpojumu nepārtrauktību un sociālās palīdzības pieejamību personām, kuras nonākušas sociālajās grūtībās vai kurām nepieciešama ilgstoša sociālā aprūpe.

Plānotais regulējums nodrošina efektīvāku ilgstošas sociālās aprūpes un sociālās rehabilitācijas pakalpojuma organizēšanu, paredzot vienotu rindas sistēmu, prioritāru pakalpojuma nodrošināšanu un iespēju personai saņemt pašvaldības līdzfinansējumu pakalpojuma apmaksai pašvaldības sociālās aprūpes institūcijā un sociālās aprūpes institūcijā, ar kuru pašvaldībai noslēgts pilnvarojuma līgums.

Saistošo noteikumu projekts paredz ieviest sociālā mentora pakalpojumu jauniešiem pēc ārpusģimenes aprūpes, lai sekmētu šo personu sociālo integrāciju un patstāvīgas dzīves prasmju attīstību, sociālās rehabilitācijas pakalpojumu personas dzīves vietā, grupu mājas (dzīvokļa) pakalpojumu pilngadīgām personām ar garīga rakstura traucējumiem, specializētās darbnīcas pakalpojumu, veicinot personu ar funkcionāliem traucējumiem nodarbinātībai nepieciešamās prasmes, kā arī attīstot viņu sociālās un funkcionēšanas spējas, un patversmes/naktspatversmes pakalpojumu.
Plānotais regulējums uzlabo sociālo pakalpojumu pieejamību personām ar funkcionāliem traucējumiem, invaliditāti un citām sociālajam riskam pakļautām personu grupām. 
Plānotajam regulējumam nav būtiskas ietekmes uz vidi, iedzīvotāju veselību, uzņēmējdarbības vidi pašvaldības teritorijā un konkurenci.
4. Ietekme uz administratīvajām procedūrām un to izmaksām

Sociālo pakalpojumu piešķiršanu, rindas administrēšanu, personas sociālās situācijas izvērtēšanu un lēmumu pieņemšanu nodrošinās Olaines novada pašvaldības aģentūra “Olaines sociālais dienests” esošo funkciju un kompetences ietvaros. 
Saistošo noteikumu projektā paredzētā vienotā rindas sistēma ilgstošas sociālās aprūpes un sociālās rehabilitācijas pakalpojuma nodrošināšanai uzlabos sociālo pakalpojumu administrēšanas pārskatāmību un efektivitāti. 
Saistošo noteikumu projekta īstenošana nerada būtiskas papildu administratīvās izmaksas. Redakcionālajiem precizējumiem nav ietekmes uz administratīvajām procedūrām un tie nemaina sociālo pakalpojumu saņemšanas kārtību pēc būtības.

5. Ietekme uz pašvaldības funkcijām un cilvēkresursiem

Saistošo noteikumu projekts ir saistīts ar pašvaldības autonomās funkcijas izpildi sociālās palīdzības un sociālo pakalpojumu nodrošināšanas jomā.

Saistošo noteikumu projekta īstenošana palielinās sociālo pakalpojumu klāstu, pilnveidos sociālo pakalpojumu organizēšanas kārtību un uzlabos sociālo pakalpojumu pieejamību Olaines novada iedzīvotājiem. Saistošo noteikumu projekta īstenošanai nav nepieciešams veidot jaunas institūcijas vai piesaistīt būtiskus papildu cilvēkresursus. 
Sociālo pakalpojumu administrēšanu un organizēšanu nodrošinās esošās pašvaldības institūcijas un amatpersonas.
6. Informācija par izpildes nodrošināšanu

Saistošo noteikumu projekta izpildi nodrošina Olaines novada pašvaldības aģentūra “Olaines sociālais dienests”, organizējot sociālo pakalpojumu piešķiršanu, personas sociālās situācijas izvērtēšanu, rindas administrēšanu, sociālo pakalpojumu sniegšanas koordinēšanu un lēmumu pieņemšanu atbilstoši Saistošajos noteikumos noteiktajai kārtībai.

Ilgstošas sociālās aprūpes un sociālās rehabilitācijas pakalpojuma nodrošināšanā sociālais dienests sadarbojas ar:

· Olaines novada pašvaldības sociālo aprūpes institūciju; 

· sociālās aprūpes institūciju, ar kuru pašvaldībai noslēgts pilnvarojuma līgums; 
· sociālās aprūpes institūcijām, kuras izraudzītas Publisko iepirkumu likuma noteiktajā kārtībā un ar kurām sociālais dienests noslēdzis atbilstošus sadarbības vai deleģējuma līgumus.
Citu sociālo pakalpojumu nodrošināšanai sociālais dienests sadarbojas ar pakalpojumu sniedzējiem.
7. Prasību un izmaksu samērīgums pret ieguvumiem, ko sniedz mērķa sasniegšana

Saistošo noteikumu projekts ir izstrādāts, lai nodrošinātu efektīvāku sociālo pakalpojumu organizēšanu, sociālo pakalpojumu pieejamību un sociālā atbalsta nepārtrauktību Olaines novada iedzīvotājiem.

Plānotais regulējums nodrošina līdzsvaru starp pašvaldības budžeta iespējām un personu sociālajām vajadzībām, vienlaikus paredzot racionālu pašvaldības resursu izmantošanu un prioritāru pašvaldības sociālās aprūpes institūciju kapacitātes izmantošanu.

Saistošo noteikumu projektā paredzētā vienotā rindas sistēma un sociālās aprūpes pakalpojuma nodrošināšanas secība veicina pārskatāmu, efektīvu un samērīgu sociālo pakalpojumu organizēšanu.

Ieguvumi no plānotā regulējuma ieviešanas pārsniedz ar tā īstenošanu saistītās izmaksas, jo tiek uzlabota sociālo pakalpojumu pieejamība, mazināti sociālie riski un nodrošināta sociālā atbalsta sistēmas efektīvāka darbība.

8. Izstrādes gaitā veiktās konsultācijas ar privātpersonām un institūcijām

Saistošo noteikumu projekts no 2026. gada 22. maija līdz 2026. gada                        4. jūnijam publicēts pašvaldības tīmekļvietnē sabiedrības viedokļa noskaidrošanai.

Par saistošo noteikumu projektu pašvaldībā nav saņemti priekšlikumi un ierosinājumi.

Domes priekšsēdētājs                                         (paraksts)                                                    A.Bergs

